पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। राजस्थान रोडवेज ने झालाना बस स्टैंड के आधुनिकीकरण का ठेका रद्द कर दिया है। पिछले साल सितंबर में इसके आधुनिकीकरण के लिए टेंडर जारी किए गए थे। ट्रांसपोर्ट नगर पुलिया के नजदीक टनल के रास्ते पर स्थित इस बस स्टैंड के आधुनिकीकरण के लिए रोडवेज पिछले एक साल से प्रयास कर रहा था। इसके लिए 10 करोड़ रुपए स्वीकृत भी हो चुके थे।
रोडवेज प्रशासन ने लाखों रुपए खर्च करके इसका डिजाइन बनवाया था। अच्छे डिजाइन बनाने वाले आर्किटेक्ट को रोडवेज प्रशासन ने पुरस्कृत भी किया था। इसके बावजूद यह मामला अब ठंडे बस्ते में डाल दिया गया है।
दिल्ली व आगरा मार्ग की बसों के संचालन के हिसाब से इस बस स्टैंड को उपयुक्त माना जा रहा था। इससे सिंधी कैंप बस स्टैंड पर रोडवेज बसों का भार कम किया जा सकता था। अब योजना अटकने से न केवल स्थानीय लोगों के लिए भविष्य में परेशानी खड़ी होगी। झालाना बस स्टैंड के लिए यहां रोडवेज की करीब 19000 वर्गमीटर जमीन है, जो टनल रोड के दो तरफ बंटी हुई है। रोडवेज के अधिकारियों का कहना है कि सरकार इस बस स्टैंड की जमीन जेडीए को देने पर विचार कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn